A fost scandal, marți seară, în CEx-ul PSD. Chiar dacă liderii partidului au făcut front comun în conferința de presă de după ședința de marți, toți jurnaliștii prezenți aseară la sediul PSD din Kiseleff au relatat că se auzea din curtea imobilului cum PSD-iștii se certau și țipau unii la alții. Asta chiar dacă ședința avea loc la ultimul etaj al clădirii.

Potrivit Realitatea Plus, nu faptul că Viorica Dăncilă ar fi aflat că Manda ar fi numit-o „proastă” a făcut-o să plângă.

Replica ce a redus-o pe Viorica Dăncilă la lacrimi a fost făcută chiar în CEx, de față cu toți colegii de partid. Manda i-ar fi zis: „Da’ nu vreți dumneavoastră să vorbiți în engleză?”.

În momentul următor, Lia Olguța Vasilescu, șeful de campanie al lui Dăncilă, a anunțat că renunță la această funcție. Moment în care fostul premier a părăsit ședința de partid în lacrimi.

